Novo iznenađenje je da Jozinović je, po svemu sudeći, krivotvorio diplomu Fakulteta prometnih znanosti u Zagrebu!

Jozinović je postao antijunak godine nakon što je objavljeno da je sam sa sobom potpisao ugovor prema kojem, uz plaću od 18.500 kuna, ima dodatnih 10.000 kuna mjesečno te bonus od 10 posto dobiti, temljem čega je sam sebi isplatio milijun kuna bonusa.

Podravski list otkriva kako bi policija Jozinovića mogla teretiti za krivotvorenje diplome te nezakonitu financijsku korist koju je time namaknuo budući da je radio kao direktor s visokom stručnom spremom i godinama primao iznadprosječnu plaću.

Jozinović se tijekom ispitivanja u policiji navodno vadio da je diplomirao na Prometnom fakultetu u Beogradu, a ne Zagrebu, no u laži su kratke noge.

No, odao ga je i životopis koji je 2012. godine, prije nego što će biti izabran za direktora, poslao županijskim skupštinama u Krapini, Varaždinu, Koprivnici i Čakovcu, koji su suvlasnici Piškornice.

Na tom živopisnom komadu papira u rubrici ‘obrazovanje’ stoji ovo: “Tehnička škola Ruđera Boškovića Vinkovci; Fakultet prometnih znanosti Sveučilišta u Zagrebu, diplomirani inženjer; Ekonomski fakultet Univerziteta u Beogradu – u tijeku magisterij”.

MP/foto:.varazdinskevijesti